เรื่องราวพระนักปฏิบัติรายนี้ เปิดเผยเมื่อวันที่ 30 มิถุนายน ที่สำนักสงฆ์เขาแผนที่ บ้านหนองเครือคด หมู่ 8 ต.กลางดง อ.ปากช่องจ.นครราชสีมา มีพระอาจารย์จวน เขมะจาโร อายุ 50 ปี บำเพ็ญภาวนาศีลนั่งสมาธิปฏิบัติธรรมอยู่ในถ้ำเขาแผนที่ ติดกับสำนักสงฆ์เขาแผนที่เป็นเวลากว่า 6 ปีแล้ว โดยให้ชาวบ้านใช้บล็อกซีเมนต์และปูนซีเมนต์ก่อปิดทับประตูทางเข้าถ้ำ กว้างประมาณ 2 เมตร สูง 2 เมตร หนา 5 นิ้ว ไม่มีช่องให้คนเข้าไปได้พระมหาพจน์ ปัญญาธโร อายุ 54 ปี พระประจำสำนักสงฆ์ เป็นผู้จัดเตรียมภัตตาหารเช้าที่ญาติโยมนำมาถวายใส่ปิ่นโต ทั้งผลไม้และน้ำดื่ม หย่อนลงที่ช่องอากาศเหนือถ้ำ มีความยาวประมาณ 1.5 เมตร และกว้างประมาณ 1 ฟุต ลึกประมาณ 17 เมตร ให้พระอาจารย์จวนฉันทุกเช้า หลังจากฉันเสร็จก็จะนำปิ่นโตมามัดกับเชือก เพื่อให้พระมหาพจน์ชักรอกขึ้นมาด้านบน ส่วนการสื่อสารใช้วิธีเขียนข้อความบนกระดาษพระมหาพจน์ กล่าวว่า พระอาจารย์จวนเป็นชาวบ้านถนนหักใหญ่ ต.กุดพิมาน อ.ด่านขุนทด จ.นครราชสีมา บวชที่วัดบ้านถนนหักใหญ่ เป็นพระสายมหานิกาย ออกธุดงค์ไปทางภาคเหนือและภาคกลาง จนมาปฏิบัติธรรมที่สำนักสงฆ์เขาแผนที่นานกว่า 10 ปีแล้ว โดยสำนักสงฆ์แห่งนี้มีพระอยู่เพียง 3 รูป ช่วงที่พระอาจารย์เข้าไปบำเพ็ญเพียรในถ้ำ เริ่มตั้งแต่วันเข้าพรรษาปี 2545 บอกว่าอยากเข้าไปนั่งปฏิบัติธรรมสมาธิเพื่อปิดโลก ตามรอยพระพุทธเจ้า โดยจะฉันอาหารเพียงมื้อเดียว และงดฉันวันพระ
พระอาจารย์จวน เขมะจาโร อายุ 50 ปี บําเพ็ญภาวนาศีลนั่งสมาธิปฏิบัติธรรมในถ้ําเขาแผนที่ เปิดเผยเมื่อวันที่เท่าไร 
30 มิถุนายน